Oog Bed and Breakfast | LekkeSlaap
Oog Bed and Breakfast bied gerieflike verblyf in Kuruman. Dit is ideaal vir sake- en vakansiereisigers. Dié B&B is vernoem na Die Oog van Kuruman, die fontein wat elke dag vars water aan die inwoners van Kuruman voorsien. Ons raai besoekers altyd aan om 'n draai te maak by die park en die swembad by die fontein.
Ons bied verblyf in goed toegeruste gastekamers. Elke kamer het slaapplek vir 2 of 3 persone en is toegerus met lugversorging, yskassie, koffie- en teemaakgeriewe, TV met sekere DStv-kanale, mikrogolf, en 'n en suite-badkamer. En ons voorsien ekstra komberse en noodligte.
Gaste kan aansit vir 'n heerlike ontbyt in die ontbytkamer, en daar is 'n swembad, braai-area en parkeerplek in motorhuise op die perseel.